Kråkøya kysthavn

Kråkøys kysthavn er ei havn i Vikna kommune i Trøndelag. Havna ligger på Kråkøya, cirka fire km nordøst for Rørvik. Havna eies av Nord-Trøndelag Havn IKS Rørvik (NTHR), som igjen eies av kommunene Vikna, Leka og Nærøy. NTHR har investert 85 millioner kroner i bygging av Kråkøya kysthavn med tilhørende industripark.

Kaia er 80 meter lang og har en minimumsdybde på tolv meter. Dekket har en bæreevne på 10 tonn per m². I tillegg har havna en 20 meter bred og 25 meter lang ro-ro-rampe (tilsvarer en ferjelem), der kaifronten har 30 meters dybde.

Havna ble bygd for frakt av oppdrettsfisk og annen sjømat ut i verden fra Ytter-Namdalen. Intensjonen er at transport av sjømat fra Kråkøya kysthavn og fra Hitra kysthavn kan redusere omfanget av «laksetrailere» fra Trøndelag med 50 % allerede første driftsår. Dette tilsvarer cirka 13 000 vogntog.

Havna ble åpnet av fiskeriminister Per Sandberg 29. mai 2018.

Referanser

Eksterne lenker 
 

Havner i Norge
Næringsliv i Nærøysund
Samferdsel i Nærøysund
Sjøfart i Trøndelag
Etableringer i 2018
Næringsparker og industriområder i Trøndelag